# אולימפיאדת הנוער בואנוס איירס (2018)

משחקי הקיץ האולימפיים לנוער ה-III|
תמונה זו מוצגת בוויקיפדיה בשימוש הוגן. נשמח להחליפה בתמונה חופשית. |
|
עיר מארחת |
בואנוס איירס, ארגנטינה |
|
מדינות משתתפות |
206 |
|
ספורטאים משתתפים |
3,997 |
|
תחרויות |
241 ב-32 ענפי ספורט |
|
טקס הפתיחה |
6 באוקטובר 2018 |
|
טקס הנעילה |
18 באוקטובר 2018 |
|
נפתח רשמית על ידי |
הנשיא מאוריסיו מאקרי |
|
הדלקת הלפיד האולימפי |
סנטיאגו לנגה פאולה פארטו |
|
הערים שהתמודדו על האירוח | קולומביה מדיין בריטניה גלאזגו |
|
→ אולימפיאדת הנוער נאנג'ינג (2014)
אולימפיאדת הנוער דקר (2026) ←
 |

**אולימפיאדת הנוער בואנוס איירס (2018)** היא אולימפיאדת הנוער השלישית במתכונת של משחקי הקיץ האולימפיים לנוער. האולימפיאדה היא אירוע ספורט רב-ענפי לנוער בגילאים 15–18 ברוח המשחקים האולימפיים. המשחקים נערכו בין 6 באוקטובר עד 18 באוקטובר 2018. באולימפיאדה השתתפו 3,997 ספורטאים מ-206 מדינות שהתחרו ב-241 תחרויות ב-32 ענפי ספורט שונים. זו הייתה הפעם הראשונה שהמשחקים האולימפיים לנוער נערכו מחוץ לאסיה. בואנוס איירס נבחרה כעיר המארחת לאחר שהועדפה על פניהן של מדיין וגלאזגו ב-4 ביולי 2013 בכנס מחוץ למניין של הוועד האולימפי הבינלאומי בלוזאן.

## המכרז

ארבע עשרה ערים הביעו עניין באירוח המשחקים, אך רק שש מהן הגישו לבסוף את מועמדותן: מדיין (קולומביה), בואנוס איירס (ארגנטינה), גוודלחרה (מקסיקו), רוטרדם (הולנד), פוזנן (פולין) וגלאזגו (בריטניה). ב-8 באוקטובר 2012 הסירה פוזנן את הצעתה באופן רשמי ופרשה מהמכרז. ב-13 בפברואר 2013 צמצם הוועד האולימפי הבינלאומי את הרשימה לשלוש מועמדות סופיות: בואנוס איירס, מדיין וגלאזגו. ב-4 ביולי 2013 בכנס מחוץ למניין של הוועד האולימפי בלוזאן נבחרה בואנוס איירס כעיר המארחת לאחר שזכתה בהצבעה בסיבוב השני ב-49 קולות לעומת 39 קולות למדיין.

| תוצאות המכרז לאירוח משחקי הקיץ האולימפיים לנוער 2018 |
| --- |
| עיר | ארץ | סיבוב 1 | סיבוב 2 |
| **בואנוס איירס** |  **ארגנטינה ארגנטינה** | **40** | **49** |
| מדיין | קולומביה קולומביה | 32 | 39 |
| גלאזגו | בריטניה בריטניה | 13 | – |

## ארגון

ב-16 באוקטובר 2013, נשיא הוועד האולימפי הבינלאומי, תומאס באך, מינה את פרנק פרדריקס, אצן נמיבי וארבע פעמים מדליסט אולימפי, כיו"ר ועדת התיאום לקראת משחקי הקיץ האולימפיים ה-3 - בואנוס איירס 2018. ועדת התיאום מורכבת משישה חברים השייכים לוועד האולימפי הבינלאומי. יחד עם ועדת התיאום עובדת על הכנת המשחקים הוועדה המארגנת של אולימפיאדת הנוער בואנוס איירס (BAYOGOC), הכוללת חברים מהוועד האולימפי של ארגנטינה, מהשלטון המקומי וממשלת ארגנטינה. מנכ"ל הוועדה המארגנת הוא ליאנדרו לארוסה.

הוועדה המארגנת החליטה לשלב צעירים בכל רמות הארגון של האולימפיאדה. היא שילבה את הצעירים ב"ועדת הספורטאים" והקימה "ועדת נוער", המורכבת מקבוצת נערים ונערות מבתי הספר ואוניברסיטאות מקומיות שנבחרו על ידי הוועד האולימפי של ארגנטינה לייעץ לוועדה. הנערים והנערות מועסקים בוועדה המארגנת בכל הדרגים.

במהלך חודש יוני 2015. משלחת קטנה מהוועדה המארגנת של אולימפיאדת הנוער נאנג'ינג ביקרה בבואנוס איירס לסדרת סדנאות וסמינרים בשביל להעביר את מומחיותם בדגש על קבלת החלטות אסטרטגיות שיש לבצע בשלבים המוקדמים העוסקים במורשת, ההשפעה של אולימפיאדת הנוער על הנוער והספורט, והיתרונות של אולימפיאדת הנוער למעורבות קהילתית. בפגישות הללו לקחו חלק גם המנכ"לים של הוועדות המארגנות של אולימפיאדת הנוער בסינגפור (2010), לילהאמר (2016) ואינסברוק (2012).

במהלך הביקור השני של ועדת התיאום ב-13 ו-14 באוגוסט 2015, פרדריקס הדגיש כי הוועדה המארגנת פועלת במרץ וכבר יישמה 13 המלצות מתוך "אג'נדה 2020" שהתקבלה בכנס ה-127 של הוועד האולימפי הבינלאומי. אולימפיאדת הנוער בואנוס איירס תהיה הפעם הראשונה בה יתקיים שיויון מגדרי בקרב הספורטאים והספורטאיות המשתתפים במשחקים.

### לוגו

הסמל הרשמי של אולימפיאדת הנוער בואנוס איירס (2018) הוצג ביולי 2015, שלוש שנים לפני המשחקים. הסמל משקף את המגוון של בואנוס איירס והוא שאב השראה מהצבעים המרהיבים של העיר, התרבות המגוונת, אדריכלות אייקונית ושכונות רבות המרכיבות את עיר הבירה. כל אות מסמלת אתר מפורסם בעיר, ביניהם מגדל החלל, תיאטרו קולון, הספרייה הלאומית והאובליסק. סרטון וידאו קצר הופק על ידי הוועדה המארגנת של אולימפיאדת בואנוס איירס (BAYOGOC) המראה לאיזה אתר מתייחסת כל אות בסמל.

### מוטו

הוועדה המארגנת של המשחקים חשפה ב-8 באפריל 2018 את המוטו של המשחקים: "להרגיש את העתיד". המוטו פורסם יחד עם כרזה והדגיש את התקווה שהספורטאים המתחרים במשחקים המאופינים בשוויון מגדרי מלא יהפכו לדוגמה של תשוקה, דו-קיום, ואחדות ובכך יהיו מקור השראה ליצירת עולם טוב יותר באמצעות ספורט.

### קמע

הקמע #פנדי לצד ראש העיר של בואנוס איירס, הוראסיו רודריגס לרטה
הוועדה המארגנת של המשחקים חשפה את הקמע ב-29 במאי 2018. העיצוב של הקמע הוא בהשראת יגואר, שהוא אחד מזני חתולי הבר הסמליים המצויים בצפון ארגנטינה ונמצאים בסכנת הכחדה. שמו של הקמע הוא "#פנדי". השימוש בהאשטאג בתחילת שמו של הקמיע נועד להציג את הקשר של הקמע לעולם הדיגיטלי. חשיפת הקמע החלה בפרסום טביעות רגליים של יגואר ברחבי בואנוס איירס וברשתות החברתיות בשעות הבוקר. מאוחר יותר באותו היום פורסם סרטון שחשף את זהות הקמע ויכולותיו האתלטיות עד הגעתו להאובליסק של בואנוס איירס, שם יתקיים טקס הפתיחה של המשחקים.

### תחרות עולמית לבחירת עיצוב המדליה

הוועד האולימפי הבינלאומי השיק תחרות בינלאומית לעיצוב הצד הקדמי של המדליה הרשמית. התחרות החלה ב-16 בנובמבר 2017 והעיצוב הזוכה הוכרז ב-31 בינואר 2018. לתחרות הוגשמו כמעט 300 הצעות ממעל ל-50 מדינות. העיצוב הזוכה נבחר על ידי פאנל שיפוט. הזוכה בתחרות עיצוב המדליה הוא מוחמד פריד חוסן, בן 18 מאינדונזיה, עם היצירה שלו "זיקוקים של ניצחון". עיצוב המדליה הוא בהשראת זיקוקים המייצגים את ההתלהבות והתהילה של המשחקים האולימפיים לנוער. הצד הקדמי של המדליה מציג התפרצויות של זיקוקים העוברים דרך חמש הטבעות האולימפיות יחד עם הכתובת "בואנוס איירס 2018, המשחקים האולימפיים לנוער". הצד האחורי של המדליה עוצב על ידי פרמין איגרטה, ארגנטינאי בן 24 העובד בצוות העיצוב הגרפי של הוועדה המארגנת. הצד האחורי ממשיך את מוטיב הזיקוקים, כאשר הזיקוקים מתמזגים עם אחד מהצורות המהווה את הזהות החזותית של המשחקים, יחד עם השם הרשמי שלהם.

## מרוץ הלפיד

הלפיד האולימפי במירוץ הלפיד שהתקיים בעיר פרנה
טקס הדלקת הלפיד האולימפי ייערך ב-24 ביולי 2018 באצטדיון פאנאתינאיקו באתנה, יוון. מסע הלפיד יחל רשמית ב-5 באוגוסט בלה פלאטה, בירת פרובינציית בואנוס איירס. המסע שמתפרש על פני 14,000 קילומטר וילווה על ידי קמפיין "UnitedBy" לקידום ערכי האולימפיאדה בעולם. מסע הלפיקד ידגיש את המגוון התרבותי והגאוגרפי של ארגנטינה. המסע יסתיים לאחר 60 ימים ב-6 באוקטובר בטקס הפתיחה של המשחקים שיתקיים באובליסק במרכז העיר.

מסלול מרוץ הלפיד:

* 5/8 - לה פלאטה, בירת פרובינציית בואנוס איירס
* 8/8 - פרנה, בירת פרובינציית אנטרה ריוס
* 11/8 - סנטה פה, בירת פרובינציית סנטה פה
* 15/8 - פוארטו איגואסו, ליד מפלי איגואסו
* 18/8 - קוריינטס, בירת פרובינציית קוריינטס
* 23/8 - סן סלבדור דה חוחוי, בירת פרובינציית חוחוי
* 26/8 - סלטה, בירת פרובינציית סלטה
* 29/8 - טוקומאן, בירת פרובינציית טוקומאן
* 1/9 - קטמרקה, בירת פרובינציית קטמרקה
* 5/9 - לה ריוחה, בירת פרובינציית לה ריוחה
* 8/9 - מנדוסה, בירת פרובינציית מנדוסה
* 12/9 - סן חואן, בירת פרובינציית סן חואן
* 16/9 - קורדובה, בירת פרובינציית קורדובה
* 20/9 - נאוקן, בירת פרובינציית נאוקן
* 23/9 - בארילוצ'ה
* 30/9 - אושואיה, בירת פרובינציית טיירה דל פואגו
* 6/10 - בואנוס איירס

## טקס הפתיחה

טקס הפתיחה של המשחקים נערך ב-6 באוקטובר באובליסק של בואנוס איירס. זהו טקס הפתיחה הראשון של המשחקים האולימפיים שהתקיים מחוץ לאצטדיון. הטקס החל בשעה 20:00 (זמן מקומי) ולקחו בו חלק כ-2,000 משתתפים. בסוף הטקס הודלק הלפיד האולימפי על ידי נער ונערה, יחדיו על מנת לסמל את השוויון המגדרי.

נושאת דגל ישראל בטקס הפתיחה הייתה לוחמת הטאקוונדו, אבישג סמברג.

## מתקנים

ההצעה לאירוח המשחקים ב-2018 התבססה על ההצעה שהגישה בואנוס איירס לאירוח משחקי הקיץ האולימפיים ב-2004 הכללה שדרה של מתקנים אולימפיים באורך 15 קילומטר במקום מתחמים מרוכזים. בהצעה שהגישה בואנוס איירס לאירוח משחקי הקיץ האולימפיים לנוער ב-2018 השדרה האולימפית הוחלפה בשדרה הירוקה. בספטמבר 2014 פורסם כי המתקנים יקובצו לארבעה מתחמים. במקור תוכנן כי בכל מתחם יהיו אזור בשם "פסטביל המשחקים האולימפיים לנוער" שיכלול פעילות תרבותית, חוויות ספורט ובידור משפחתי. אולם בכנס ה-129 של הוועד האולימפי הוחלט להציג תוכנית אב חדשה. חברי הוועד האולימפי הבינלאומי יישהו במלון שרתון בעיר.

| אזור | מתקן | תמונה | ענפי ספורט | סוג |
| --- | --- | --- | --- | --- |
| **הפארק הירוק** | מועדון אוניברסיטת בואנוס איירס |  | שיט | קיים |
| מועדון ההתעמלות וסיף של בואנוס איירס |  | כדוריד חופים כדורעף חופים רוגבי שביעיות | קיים |
| פארק 3 בפברואר |  | אופניים טריאתלון | קיים |
| מועדון הרכיבה של ארגנטינה |  | רכיבה | קיים |
| מועדון טניס הדשא של בואנוס איירס |  | טניס | קיים |
| אולם האירועים הכפרי |  | קטרגל | קיים |
| **הפארק האולימפי** | אצטדיון מרי טראן |  | טניס טקס הנעילה | קיים |
| פארק הספורט של רוקה |  | אתלטיקה | דרוש שיפוץ |
| פארק הספורט של רוקה |  | הוקי שדה קפיצה למים קרב חמש מודרני קשתות שחייה | מתקן קבע שטרם נבנה |
| היריד האולימפי |  | אגרוף ג'ודו היאבקות הרמת משקולות התעמלות טאקוונדו קטרגל | מתקן קבע שטרם נבנה |
| **הפארק העירוני** | רציף מספר 3 |  | חתירה קאנו/קיאק | קיים |
| פארק הנשים הארגנטינאיות |  | כדורסל | קיים |
| **הפארק הטכנולוגי** | טכנפוליס |  | בדמינטון טניס שולחן סיף קרב חמש מודרני | קיים |

## המשחקים

### ענפי הספורט

במשחקי הקיץ האולימפיים לנוער ב-2018 התקיימו 241 תחרויות ב-32 ענפי ספורט שונים, המחולקים ל-36 מקצועות שונים, בהשתתפות ספורטאים בני 15 עד 18. מאפיין ייחודי של המשחקים הוא קיום תחרויות של קבוצות מעורבות המורכבות מספורטאים ממדינות שונות. FIFA החליטה להחליף את ענף הכדורגל לענף הקטרגל. וכדוריד חופים יחליף את כדוריד. לראשונה, במשחקי הקיץ האולימפיים לנוער יתחרו בריקוד (ברייקדאנס), קראטה וטיפוס כחלק מרצון הוועדה המארגנת והוועד האולימפי הבינלאומי להגביר את מעורבות הנוער במשחקים האולימפיים. תחרויות הקראטה והטיפוס נכנסו גם לתוכנית המשחקים של אולימפיאדת טוקיו (2020). במרץ 2017 אישר הוועד האולימפי הבינלאומי להוסיף תחרויות בענף החלקה מהירה על גלגיליות להב.

|  |  |  |  |  |  |  |  |
| --- | --- | --- | --- | --- | --- | --- | --- |
| * אופניים (4) (פירוט)
* אגרוף (13) (פירוט)
* אתלטיקה (38) (פירוט)
* בדמינטון (3) (פירוט)
* ג'ודו (9) (פירוט)
* גולף (3) (פירוט)
* הוקי שדה (2) (פירוט)
* החלקה מהירה על גלגיליות להב (2) (פירוט)
* היאבקות (15) (פירוט)
* הרמת משקולות (12) (פירוט)
* התעמלות (פירוט)
	+ התעמלות אמנותית (1)
	+ התעמלות אקרובטית (1)
	+ התעמלות מכשירים (13)
	+ טרמפולינה (2)
* חתירה (4) (פירוט)
 | * טאקוונדו (10) (פירוט)
* טיפוס (2) (פירוט)
* טניס (5) (פירוט)
* טניס שולחן (3) (פירוט)
* טריאתלון (3) (פירוט)
* כדוריד חופים (2) (פירוט)
* כדורסל (4) (פירוט)
* כדורעף חופים (2) (פירוט)
* סיף (7) (פירוט)
* ספורט בריכה
	+ קפיצה למים (5) (פירוט)
	+ שחייה (36) (פירוט)
* קאנו/קיאק (8) (פירוט)
* קטרגל (2) (פירוט)
* קליעה (6) (פירוט)
* קראטה (6) (פירוט)
 | * קרב חמש מודרני (3) (פירוט)
* קשתות (3) (פירוט)
* רוגבי שביעיות (2) (פירוט)
* ריקוד (3) (פירוט)
* רכיבה (2) (פירוט)
* שיט (5) (פירוט)
 |  |  |  |  |  |

### לוח זמנים

|  |  |  |  |  |  |  |  |
| --- | --- | --- | --- | --- | --- | --- | --- |
| ● | טקס הפתיחה | ● | תחרות | ● | גמרים | ● | טקס הנעילה |

| אוקטובר | 6 ש' | 7 א' | 8 ב' | 9 ג' | 10 ד' | 11 ה' | 12 ו' | 13 ש' | 14 א' | 15 ב' | 16 ג' | 17 ד' | 18 ה' | גמרים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  טקסים | ● |  |  |  |  |  |  |  |  |  |  |  | ● |  |
| ספורט בריכה
  |  קפיצה למים |  |  |  |  |  |  |  | 1 | 1 | 1 | 1 | 1 |  | 5 |
|  שחייה |  | 3 | 8 | 5 | 7 | 4 | 9 |  |  |  |  |  |  | 36 |
|  קשתות |  |  |  |  |  |  | ● | ● | 1 | ● | 1 | 1 |  | 3 |
|  אתלטיקה |  |  |  |  |  | ● | ● | ● | 8 | 17 | 13 |  |  | 38 |
|  בדמינטון |  | ● | ● | ● | ● | ● | 3 |  |  |  |  |  |  | 3 |
|  כדורסל |  | ● | ● | ● | ● | ● | ● | ● | ● | 2 | ● | 2 |  | 4 |
|  כדוריד חופים |  |  | ● | ● | ● | ● | ● | 2 |  |  |  |  |  | 2 |
|  כדורעף חופים |  | ● | ● | ● | ● | ● | ● | ● | ● | ● | ● | 2 |  | 2 |
|  אגרוף |  |  |  |  |  |  |  |  | ● | ● | ● | 8 | 5 | 13 |
|  קאנו/קיאק |  |  |  |  |  |  | 2 | 2 |  | 2 | 2 |  |  | 8 |
|  אופניים |  | 1 |  |  | ● | 1 |  | ● | ● | ● | ● | 2 |  | 4 |
|  ריקוד |  | ● | 2 |  | ● | 1 |  |  |  |  |  |  |  | 3 |
|  רכיבה |  |  | ● | 1 |  |  | ● | 1 |  |  |  |  |  | 2 |
|  סיף |  | 2 | 2 | 2 | 1 |  |  |  |  |  |  |  |  | 7 |
|  הוקי שדה |  | ● | ● | ● | ● | ● | ● | ● | 2 |  |  |  |  | 2 |
|  קטרגל |  | ● | ● | ● | ● | ● | ● | ● |  | ● |  | 1 | 1 | 2 |
|  גולף |  |  |  | ● | ● | 2 |  | ● | ● | 1 |  |  |  | 3 |
| התעמלות
 |  אקרובטית |  | ● |  |  |  |  |  |  |  | 1 |  |  |  | 1 |
|  מכשירים |  | ● | ● | ● | 1 | 1 | 1 | 4 | 2 | 4 |  |  |  | 13 |
|  אומנותית |  |  |  | ● | ● |  |  |  |  |  | 1 |  |  | 1 |
|  טרמפולינה |  |  | ● |  |  |  |  |  | 2 |  |  |  |  | 2 |
|  ג'ודו |  | 3 | 3 | 2 | 1 |  |  |  |  |  |  |  |  | 9 |
|  קראטה |  |  |  |  |  |  |  |  |  |  |  | 3 | 3 | 6 |
|  קרב חמש מודרני |  |  |  |  |  |  | ● | 1 | 1 | ● | 1 |  |  | 3 |
|  החלקה מהירה על גלגיליות להב |  | ● | 2 |  |  |  |  |  |  |  |  |  |  | 2 |
|  חתירה |  | ● | ● | 2 | 2 |  |  |  |  |  |  |  |  | 4 |
|  רוגבי שביעיות |  |  |  |  |  |  |  | ● | ● | 2 |  |  |  | 2 |
|  שיט |  | ● | ● | ● | ● | ● | 2 | 3 |  |  |  |  |  | 5 |
|  קליעה |  | 1 | 1 | 1 | 1 | 1 | 1 |  |  |  |  |  |  | 6 |
|  טיפוס |  | ● | ● | 1 | 1 |  |  |  |  |  |  |  |  | 2 |
|  טניס שולחן |  | ● | ● | ● | 2 |  | ● | ● | ● | 1 |  |  |  | 3 |
|  טאקוונדו |  | 2 | 2 | 2 | 2 | 2 |  |  |  |  |  |  |  | 10 |
|  טניס |  | ● | ● | ● | ● | ● | ● | 2 | 3 |  |  |  |  | 5 |
|  טריאתלון |  | 1 | 1 |  |  | 1 |  |  |  |  |  |  |  | 3 |
|  הרמת משקולות |  | 2 | 2 | 2 |  | 2 | 2 | 2 |  |  |  |  |  | 12 |
|  היאבקות |  |  |  |  |  |  | 5 | 5 | 5 |  |  |  |  | 15 |
| סה"כ גמרים ביום |  | 15 | 23 | 18 | 18 | 15 | 25 | 23 | 25 | 31 | 19 | 20 | 9 | 241 |

### טבלת המדליות

 ערך מורחב – **מדליות באולימפיאדת הנוער בואנוס איירס (2018)**

הוועדה המארגנת של משחקי אולימפיאדת הנוער בבואנוס איירס (BAYOGOC) לא מקיימת רישום של טבלת מדליות רשמית. באולימפיאדה יוענקו סך הכל 748 מדליות ב-241 אירועים. המדליות של הקבוצות המעורבות שהורכבו מספורטאים ממדינות לאום שונות רשומות בטבלה כמדליות שהוענקו ל"נבחרת לאומים מעורבת" ואינה מדורגת בטבלה.

מקרא
  מדינה מארחת (ארגנטינה)

| מיקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 |  רוסיה | 29 | 18 | 12 | 59 |
| 2 |  סין | 18 | 9 | 9 | 36 |
| 3 |  יפן | 15 | 12 | 12 | 39 |
| - | הוועד האולימפי הבינלאומי נבחרת לאומים מעורבת | 13 | 13 | 13 | 39 |
| 4 |  הונגריה | 12 | 7 | 5 | 24 |
| 5 |  איטליה | 11 | 10 | 13 | 34 |
| 6 |  ארגנטינה | 11 | 6 | 9 | 26 |
| 7 |  איראן | 7 | 3 | 4 | 14 |
| 8 |  ארצות הברית | 6 | 5 | 7 | 18 |
| 9 |  צרפת | 5 | 15 | 7 | 27 |
| 10 |  אוקראינה | 5 | 7 | 6 | 18 |
| 52 |  ישראל | 1 | 1 | 1 | 3 |

### המדינות המשתתפות

זוהי הופעת הבכורה למשלחות מדרום סודאן וקוסובו במשחקי הקיץ האולימפיים לנוער. ספורטאית יחידה מדרום סודאן השתתפה באולימפיאדת הנוער נאנג'ינג אך כספורטאית עצמאית שהתחרתה תחת הדגל האולימפי.

| הסתרה206 המדינות המשתתפות |
| --- |
| * אוגנדה
* אוזבקיסטן
* אוסטריה
* אוסטרליה
* אוקראינה
* אורוגוואי
* אזרבייג'ן
* איחוד האמירויות הערביות
* איטליה
* איי בהאמה
* איי הבתולה הבריטיים
* איי הבתולה של ארצות הברית
* איי מרשל
* איי קוק
* איי קיימן
* איי שלמה
* אינדונזיה
* איסלנד
* איראן
* אירלנד
* אל סלוודור
* אלבניה
* אלג'יריה
* אנגולה
* אנדורה
* אנטיגואה וברבודה
* אסוואטיני
* אסטוניה
* אפגניסטן
* אקוודור
* ארגנטינה
* ארובה
* אריתריאה
* ארמניה
* ארצות הברית
* אתיופיה
* בהוטן
* בוטסואנה
* בולגריה
* בוליביה
* בוסניה והרצגובינה
* בורונדי
* בורקינה פאסו
* בחריין
* בלארוס
* בלגיה
* בליז
* בנגלדש
* בנין
* ברבדוס
* ברוניי
* ברזיל
* בריטניה
* ברמודה
* ג'יבוטי
* ג'מייקה
* גאורגיה
* גאנה
* גבון
* גואטמלה
* גואם
* גיאנה
* גינאה ביסאו
* גינאה
* גינאה המשוונית
* גמביה
* גרמניה
* גרנדה
* דומיניקה
* דנמרק
* דרום אפריקה
* דרום סודאן
* האיטי
* הודו
* הולנד
* הונג קונג
* הונגריה
* הונדורס
* המלדיביים
* הפיליפינים
* הרפובליקה הדומיניקנית
* הרפובליקה הדמוקרטית של קונגו
* הרפובליקה המרכז-אפריקאית
* טאיפיי הסינית
* הרפובליקה של קונגו
* הרשות הפלסטינית
* וייטנאם
* ונואטו
* ונצואלה
* זימבבואה
* זמביה
* חוף השנהב
* טג'יקיסטן
* טובאלו
* טוגו
* טונגה
* טורקיה
* טורקמניסטן
* טנזניה
* טרינידד וטובגו
* יוון
* יפן
* ירדן
* ישראל
* כווית
* כף ורדה
* לאוס
* לבנון
* לוב
* לוקסמבורג
* לטביה
* ליבריה
* ליטא
* ליכטנשטיין
* לסוטו
* מאוריטניה
* מאוריציוס
* מאלי
* מדגסקר
* מוזמביק
* מולדובה
* מונגוליה
* מונטנגרו
* מונקו
* מזרח טימור
* מיאנמר
* מיקרונזיה
* מלאווי
* מלזיה
* מלטה
* מצרים
* מקדוניה הצפונית
* מקסיקו
* מרוקו
* נאורו
* נורווגיה
* ניגריה
* ניו זילנד
* ניז'ר
* ניקרגואה
* נמיביה
* נפאל
* סאו טומה ופרינסיפה
* סודאן
* סומליה
* סוריה
* סורינאם
* סיירה לאון
* סיישל
* סין
* סינגפור
* סלובניה
* סלובקיה
* סמואה
* סמואה האמריקנית
* סן מרינו
* סנגל
* סנט וינסנט והגרנדינים
* סנט לוסיה
* סנט קיטס ונוויס
* ספרד
* סרביה
* סרי לנקה
* עומאן
* עיראק
* ערב הסעודית
* פוארטו ריקו
* פולין
* פורטוגל
* פיג'י
* פינלנד
* פלאו
* פנמה
* פפואה גינאה החדשה
* פקיסטן
* פרגוואי
* פרו
* צ'אד
* צ'ילה
* צ'כיה
* צרפת
* קובה
* קולומביה
* קומורו
* קוסובו
* קוסטה ריקה
* קוריאה הדרומית
* קוריאה הצפונית
* קזחסטן
* קטר
* קירגיזסטן
* קיריבטי
* קמבודיה
* קמרון
* קנדה
* קניה
* קפריסין
* קרואטיה
* רואנדה
* רומניה
* רוסיה
* שוודיה
* שווייץ
* תאילנד
* תוניסיה
* תימן
 |

## תוכנית התרבות והחינוך (CEP)

פעילויות התרבות והחינוך עתידיים להתקיים באתרים הבאים:

| תמונה | שם האתר | תמונה | שם האתר | תמונה | שם האתר | תמונה | שם האתר |
| --- | --- | --- | --- | --- | --- | --- | --- |
|  | מרכז תרבות רקולטה |  | פלנטריום גלילאו גליליי |  | תיאטרו קולון |  | היכל אוסינה לאומנות |
|  | האובליסק |  | המוזיאון לאמנות לטינו-אמריקאית |  | כיכר סן מרטין |  | הגן הבוטני |
|  | גן החיות |  | מסלול המרוצים פאלרמו |  | פלאסה דה מאז'ו |  | מוזיאון "שביל קטן" |
|  | המוזיאון הלאומי לאמנויות |

## ישראל באולימפיאדה

 ערך מורחב – **ישראל באולימפיאדת הנוער בואנוס איירס (2018)**

המשלחת הישראלית מנתה 19 ספורטאים שהתחרו בשמונה ענפי ספורט: אופניים, אתלטיקה, ג'ודו, התעמלות (אמנותית, אקרובטית ומכשירים), טאקוונדו, טריאתלון, שחייה ושיט. נושאת דגל ישראל בטקס הפתיחה הייתה לוחמת הטאקוונדו, אבישג סמברג. המשלחת הישראלית זכתה בשלוש מדליות. השחיינית, אנסטסיה גורבנקו זכתה במדליית זהב במשחה ל-200 מטר מעורב אישי, המתעמלים נועה קזדו יקר ויונתן פרידמן זכו במדליית כסף בהתעמלות אקרובטית לזוג מעורב, והשחיין דניס לוקטב זכה במדליית ארד במשחה ל-200 מטר חופשי. המשלחת לא זכתה במדליות כחלק מנבחרות לאומים מעורבות המורכבות מהספורטאים ממדינות שונות.

הישגים נוספים רשמו גולשי הרוח, נעמה גזית ותומר ורדימון, שסיימו, כל אחד בנפרד, במקום הרביעי בתחרויות הטכנו +293, והג'ודוקא אריאל שולמן, שהתמודד על מדליית הארד במשקל עד 55 ק"ג. הישגים נוספים נרשמו בענף השחייה עם העפלה לשלושה גמרים נוספים: גל כהן גרומי סיים במקום הרביעי במשחה ל-200 מטר מעורב אישי לנערים, דניס לוקטב סיים במקום השישי במשחה ל-400 מטר חופשי לנערים, ואנסטסיה גורבנקו סיימה במקום השביעי במשחקה ל-100 מטר חופשי לנערות. הישג בולט נוסף של המשלחת היה העפלה לגמר בתחרות הקרב רב של המתעמלת האומנותית, ולריה סוצקוב. המשלחת הישראלית רשמה הופעות בכורה במשחקי הנוער בענף האופניים, ובענף ההתעמלות האקרובטית שצורף לראשונה לתוכנית המשחקים.

לוחמי הטאקוונדו, אבישג סמברג ודניאל גויכמן, העפילו למשחקים באמצעות כרטיס חופשי לאחר שתוניסיה, בניגוד לחוקת הוועד האולימפי הבינלאומי, מנעה את כניסתם של הספורטאים הישראלים לאליפות העולם לנוער בטאקוונדו לשנת 2018.

## קישורים חיצוניים

 מדיה וקבצים בנושא **אולימפיאדת הנוער בואנוס איירס** בוויקישיתוף

* אתר האינטרנט הרשמי של אולימפיאדת הנוער בואנוס איירס (באנגלית, בספרדית ובצרפתית)
* אולימפיאדת הנוער בואנוס איירס (2018) באתר הוועד האולימפי הבינלאומי

* אולימפיאדת הנוער בואנוס איירס, ברשת החברתית פייסבוק
* אולימפיאדת הנוער בואנוס איירס, ברשת החברתית X (טוויטר)
* אולימפיאדת הנוער בואנוס איירס, ברשת החברתית אינסטגרם
* אולימפיאדת הנוער בואנוס איירס, ברשת החברתית LinkedIn
* אולימפיאדת הנוער בואנוס איירס, סרטונים בערוץ היוטיוב

## הערות שוליים